

LIEPĀJAS UNIVERSITĀTE

**STUDENTU PADOME**

Reģ. Nr. 40008087163, Lielā ielā 14, Liepājā, LV-3401

e-pasts: studentu.padome@liepu.lv, tel. 63407739

**Nolikums par akadēmisko stipendiju**

APSTIPRINĀTS

Studentu padomes 2017.gada 13.jūnija sēdē

protokols Nr.7

Izdots saskaņā ar Liepājas Universitātes

Studentu padomes nolikuma 9.6. punktu

**1.** Nolikums par Studentu padomes (turpmāk – SP) akadēmisko stipendiju nosaka stipendijas piešķiršanas kritērijus, kārtību un reglamentē stipendiju piešķiršanas komisijas darbību.

**2.** SP akadēmiskās stipendijas mērķis ir finansiāli atbalstīt studentu izcilību studijās, veicināt viņu centienus pētniecībā un radošajā darbībā.

**3.** Stipendiju veido SP Akadēmiskā virziena budžeta līdzekļi, ko katru gadu apstiprina ar Studentu padomes lēmumu. Stipendija tiek piešķirta uz vienu mēnesi. Tā netiek piešķirta jūnijā, jūlijā un augustā.

**4.** Akadēmiskais stipendijas apmērs ir 80,- *euro* mēnesī.

**5.** Uz akadēmisko stipendiju konkursa kārtībā var pretendēt students, kurš:

 **5.1.** irpamatstudiju pilna laika 2. vai vecāko kursu students;

 **5.2.** ir maģistra pilna laika students;

 **5.2.** vidējā svērtā atzīme iepriekšējās divās sesijās nav zemāka par 8 ballēm;

 **5.3.** aktīvi piedalās LiepU sabiedriskajā darbā un/vai LiepU popularizēšanā;

 **5.4.** veic pētniecisko vai radošo darbību.

**6.** Pieteikšanos akadēmiskajai stipendijai izsludina Liepājas Universitātes Studentu padome, ievietojot informāciju LiepU mājas lapā. Pieteikumi iesniedzami Liepājas Universitātes Studentu padomē.

**7.** Akadēmiskās stipendijas pretendents iesniedz:

 **7.1.** motivācijas vēstuli, kurā pamato savu atbilstību stipendijas saņemšanai, raksturo stipendijas nepieciešamību pētnieciskajā vai radošajā darbā;

 **7.2.** ieteikuma vēstuli no studiju programmas direktora, dekāna vai ārpusstudiju kolektīvu vadītāja/trenera, kur raksturotas studenta aktivitātes, ieguldījums un nozīmīgums sabiedriskajā un pētnieciskajā darbā un/vai LiepU popularizēšanas aktivitātēs un stipendijas nepieciešamība pētnieciskajā vai radošajā darbā;

 **7.3**. izziņu no dekanāta par vidējo svērto atzīmi iepriekšējās divās sesijās.

**8.** Pretendentu izvērtē akadēmiskās stipendijas piešķiršanas komisija (turpmāk – Komisija), kuras sastāvā ir SP priekšsēdētājs, akadēmiskā virziena vadītājs un divi SP biedri. Sastāvu apstiprina SP sēdē.

**9.** Tie, kas ir komisijas sastāvā, nevar saņemt akadēmisko stipendiju.

**10.** Komisija pretendentus vērtē pēc šādiem kritērijiem:

 **10.1.** akadēmiskie sasniegumi;

 **10.2.** norādīto aktivitāšu skaits un regularitāte (darbība LiepU vai SP);

 **10.3.** darbības nozīmīgums sabiedrībai un LiepU;

 **10.4.** sniegums pētniecībā vairadošajā darbībā.

**11.** Komisijas sēdi sasauc un vada SP priekšsēdētājs.

**12.** Komisija ir lemttiesīga, ja tās sēdē piedalās visi Komisijas locekļiem.

**13.** Komisija savus lēmumus pieņem atklātās sēdēs vai ar elektronisku balsojumu ar Komisijas locekļu balsu vairākumu. Gadījumos, ja Komisijas locekļu balsis dalās vienādi, izšķirošā ir Komisijas priekšsēdētāja balss.

**14.** Komisija ir tiesīga akadēmiskās stipendijas pretendentus uzaicināt uz pārrunām.

**15.** SP ir tiesīga nepiešķirt stipendiju, ja tā uzskata, ka neviens no pretendentiem neatbilst Nolikuma kritērijiem stipendijas piešķiršanai vai nav pretendentu.

**16.** SP stipendiju var saņemt tikai vienu reizi studiju gadā.

**17.** Piešķirto stipendiju izmaksā līdz mēneša 20.datumam.

LiepU SP Valdes priekšsēdētāja B.L.Meķe